OzLabs/hebrew-wiki-articles huggingface dataset:
נמל התעופה רז'בקה

נמל התעופה "רז'בקה" (ברוסית: Аэропорт Ржевка) הוא נמל התעופה לשעבר ששימש את העיר סנקט פטרבורג בצפון-מערב רוסיה לטיסות פנים. עד 1976 נקרא בשם נמל התעופה "סמולנויה", על שם כפר סמוך בשם זה.

נמל התעופה היה ממוקם סמוך לכפר קובאליוקבו שבמחוז המשנה ווסוולוז'סק שבמחוז לנינגרד, במרחק של 16 קילומטרים מצפון-מזרח למרכז העיר סנקט פטרבורג. המסטוס שירת בתקופת ברית המועצות מטוסים מדגמי אנטונוב An-2, אנטונוב An-24, אנטונוב An-26, אנטונוב An-28, אנטונוב An-30, אנטונוב An-32, מטוסי L-410 צ'כים ומסוקי מיל מי-2, מיל מי-8, קמוב Ka-26, קמוב Ka-32. נמל התעופה שימש לטיסות אל סנקט פטרבורג מהערים פטרוזבודסק שבקרליה, סורטוולה שבפינלנד וערים אחרות מסקנדינביה וצפון מערב המדינה לטיסות מטען, טיסות עסקים ושימש את שירותי החילוץ בתרגולי הצלה ואימונים ואת מועדוני הצניחה, עד לסגירתו הסופית בשנת 2015.

== היסטוריה ==
נמל התעופה נבנה בשנת 1941 כשדה תעופה צבאי וחנו בו מפציצים סובייטיים. בתקופת מלחמת העולם השנייה מילא תפקיד בהגנה על לנינגרד, בתקופת המצור. מכאן נשלחו אל העיר 5,000 טון אספקה מהם 138 טון דואר ועוד עשרות טונות של ציוד רפואי. מכאן גם הוברחו 50,000 תושבים, ילדים ופצועים ומילא תפקיד מרכזי בפינויו של מפעל קירוב.

לאחר המלחמה המטוס שימש לטיסות מטען וטיסות נוסעים. בשנת 1976 שונה שמו לנמל התעופה "רז'בקה". בשנת 1978 נחנך בית נתיבות חדש שאפשר טיפול ב-250 נוסעים מדי שעה. בשנת 1980 הופסקו הטיסות הסדירות לנמל התעופה ובהמשך הפך נמל התעופה הבינלאומי פולקובו לשדה התעופה המרכזי של העיר.

בשנות ה-80 של המאה ה-20 שימש השדה לטיסות מדעיות, טיסות צילום ולטיסות ייעודיות של משרדים שונים והחל לשמש מועדוני תעופה ואת האקדמיה לתעופה אזרחית. כאן שם התמקם בסיס אזורי לחיפוש והצלה, כאשר המחלצים היו עורכים תרגילים על הקרח של ימת לדוגה.

לאחר התפרקות ברית המועצות, בשנות ה-90 של המאה ה-20, נמל התעופה חזר לשמש בסדירות, אך לטיסות פנים בלבד ורק חברת התעופה הבלארוסית "בלאוויה" אושרה להטיס טיסות ממינסק דרך סנקט פטרבורג לפטרוזבודסק.

במהלך העשור הראשון של המאה ה-21 נמל התעופה הופרט, אך החברה שניהלה את השדה פשטה רגל ונרכשה על ידי חברת האנרגיה הפטרבורגית (PTK) שהשקיעה 100 מיליון דולר בהפיכת נמל התעופה לשדה תעופה עסקי והוא שימש מועדוני תעופה שונים לטיסות עסקים של מטוסים פרטיים ומסוקים. בשנת 2006 הוחלט לסגור את השדה. בשנת 2009 הוסב ל[https://www.airliners.net/photo/-/-/1956106/L חניה ובה חנו רכבי אספנים ושימש את שוק מכירות הרכב].

באפריל 2014 נרכש השדה על ידי חברת הנדל"ן LSR Group שתכננה להרוס את השדה ולבנות עליו קומפלקס מגורים בגודל מיליון מ"ר, ברם בהמשך התוכניות הללו נזנחו, השטח הושכר לחברת המסוקים Heli Drive שקיבלה אישור בשנת 2015 מהסוכנות הפדרלית לתחבורה אווירית להפעיל מכאן טיסות, אך היא הוגבלה להפעלתם בשעות 10:00 בבוקר עד 18:00 בערב בלבד. עם סיום החוזה החברה לא האריכה את החוזה ושוב הופסקה פעילותו.

מאז 2016 נמל התעופה אינו פעיל.

==קישורים חיצוניים==

* 

== הערות שוליים ==

רז'בקה
קטגוריה:שדות תעופה שנסגרו
ירחבל

מימין לשמאל: ירחיבול, בעל-שמין, אגליבול
ירחבל (בארמית קלאסית: ܝܪܚܒܠ; בארמית תדמורית: 𐡩𐡴𐡧𐡡𐡪; ירחבל או ירחיבּוֹל בתעתיק עיצורי חלקי) היה אחד משלישיית האלים המקומיים של העיר הקדומה תדמור שבמרכז סוריה של ימינו. הסיומת "בל" קשורה במילה השמית "בעל", שהיא גם שמם של האלים בעל ובל. בדרך כלל הוא מוזכר בתור אל השמש לצד האל הראשי בעל שמין ואל הירח אגליבול. ידוע שיש קשר בין ירחבל ובין האל הדרום-שמי מלאכבעל. ירחבל מתואר כאל האחראי על העננים, המעיין והורדת הטל, וכן כשומר מעיין אפקה השוכן דרומית לעיר. בתקופה מאוחרת יותר, ייתכן שהתיישבות של ערבים באזור הביאה לפולחן התדמורי את אל הצדק שֶּׁמֶשׁ, מה שכנראה נתן לירחבל את תפקידו בתור שומר המעיין. הוא מכונה "אדון המעיין" במספר מקורות כגון תבליט במקדש הגדא שבדורה אירופוס, המתוארך לשנת 150 לפנה"ס לערך. בפסלים מתואר ירחבל לעיתים בתור לוחם עם הילה סביב ראשו.

==לקריאה נוספת==
<div style="direction: ltr;">
* Teixidor, Javier. [https://books.google.co.uk/books?id=TccUAAAAIAAJ&pg=PA29&lpg=PA29&dq=yarhibol&source=bl&ots=81U_PuXJra&sig=ACfU3U3T-vO3pu5XiZsFUGOQ0m5YWQXPYA&hl=en&sa=X&ved=2ahUKEwi2997CmujnAhWRrHEKHUqeDe4Q6AEwFXoECAoQAQ#v=snippet&q=YARHIBOL&f=false The Pantheon of Palmyra]. Brill Archive, 1979. . עמודים 29–31
</div>

==קישורים חיצוניים==

קטגוריה:תדמור
קטגוריה:אלים
נמל התעופה לבאשובו

מטוס [[איליושין מדגם אליושין Il-18 במנחת של שדה התעופה לבאשובו.]]
נמל התעופה "לבאשובו" (ברוסית: Аэропорт Левашо́во) הוא שמו נמל התעופה צבאי, המשמש את גדוד התעופה הנפרד ה-33 של חיל האוויר הרוסי. ממוקם בסמוך לעיר סנקט פטרבורג שבצפון-מערב רוסיה. שמו נובע משם הכפר הסמוך אליו, לבאשובו, הנמצא במרחק 2 קילומטרים בלבד.

ישנן תוכניות להפיכתו לנמל תעופה אזרחי מודרני.
== היסטוריה ==
תשתית שדה התעופה המודרנית נבנתה בשנת 1950 ושימש כבסיסם של חיל הנ"מ וגדוד המפציצים ה-177 עד למעברו בשנת 1956 לבסיס גרומובו. נמל התעופה מסוגל לקלוט מטוסי נוסעים מדגמי טופולב Tu-135 ומטוסי טופולב Tu-154 ושימש גם טייסות של מטוסי אנטונוב An-12 ומטוסי אנטונוב An-26.

בינואר 2014 התמקמה בנמל התעופה יחידת האוויר הניסויית 1080 שמשתמשת במטוסי אנטונוב An-26, אנטונוב An-30 ו-אנטונוב An-72 ובמסוקי מיל מי-8 וממשיך לשמש טייסות של כוחות האוויר והחלל.
== פיתוח ==
ישנן תוכניות להפוך את שדה התעופה הצבאי לנמל תעופה אזרחי, אחת המשקיעות הפוטנציאליות הייתה חברת גזפרום תעופה, חברה בת של תאגיד גזפרום, שהייתה מוכנה לבנות תשתיות לקליטת מטוסי נוסעים אזרחיים ובניית בית נתיבות אזרחי, כאשר נמל התעופה יוקצה לקליטת טיסות צ'רטר, טיסות עסקים וטיסות מטען קטנות, כאשר נמל התעופה הבינלאומי פולקובו ימשיך לקלוט טיסות סדירות בינלאומיות. גזפרום תכננה לבצע עבודות הסבה דומות לאלה שביצעה בנמל התעופה הבינלאומי אוסטאפייבו וחתמה על חוזה בנייה בשנת 2016. בשנת 2021 משרד ההגנה של רוסיה אישר לגזפרום להשקיע בשיפוץ נמל התעופה, כולל בניית טרמינל נוסעים מודרני ושיפוץ מסלול ההמראה כך שיוכל לקלוט מטוסי מטען, מטוסים אזרחיים ומטוסים צבאיים. העבודות מתוכננות להסתיים עד 2023.

==קישורים חיצוניים==

== הערות שוליים ==

לבאשובו
קטגוריה:בסיסי חיל האוויר הרוסי
מפל בוג'גלי

מפל בוג'גלי (באנגלית: Bujagali Falls או Budhagali Falls) היה מפל מים ליד ג'ינג'ה שבאוגנדה, בנקודה שנהר הנילוס יוצא מאגם ויקטוריה, הנחשב לעיתים כמקור הנילוס. החל מנובמבר 2011, המפל הוצף על-ידי האגם שנוצר על ידי סכר בוג'גלי.

== הסכר ==
אנשים השטים ברפסודות מתהפכים במפלי בוג'גלי. 
משבר חשמל חריף השפיע על פרנסתם של מיליוני אוגנדים, ואיים על התפתחות המדינה. בתי חולים, בתי ספר, עסקים, ובתי מגורים סבלו ממחסור יומיומי בחשמל, אשר אתגרו את הצמיחה הכלכלית של אוגנדה בערך באחוז אחד של התוצר המקומי הגולמי במדינה. פרויקט בוג'גלי הוא תחנת כוח הידרואלקטרית בהספק של 200 מגה-וואט<ref name="internationalrivers.org">http://internationalrivers.org/en/africa/bujagali-dam-uganda</ref> על הנילוס של ויקטוריה באוגנדה, שנועד להתמודד עם משבר האנרגיה במדינה. הפרויקט תמך באסטרטגיית הפיתוח הרחבה של אוגנדה, המתמקדת בחלקה הגדול בשיפור אקלים ההשקעה, כדי לקדם צמיחה ולהפחתת עוני.

על הפרויקט הועלתה ביקורת שטענה שכוחו של הסכר היקר לא יענה על צורכיהם של הרוב המכריע של אוכלוסיית המדינה, יטביע מפל קדוש ויכול להזיק עוד יותר לאגם ויקטוריה, האגם הטרופי הגדול בעולם.

== "הרוח" של הבוג'גלי ==
רוח בוג'אגאלי 
המפל מיוחס על ידי תושבי המקום כאתר הרוח, המכונה "רוח בוג'בלד", שמגנה על הקהילה על ידי ביצוע טקסים במפל. הרוח מגולמת באדם, ג'ג'אג'ה בודהאגאלי, שחי ליד המפל; הוא האדם השלושים ותשעה המגלם את הרוח.<ref></ref>

== ראו גם==
* תחנת הכוח ההידרואלקטרית בוג'גלי
* מפלי ריפון

== קישורים חיצוניים ==

* 
* [https://www.npr.org/templates/story/story.php?storyId=12742926 מזרח אוגנדה נאבק בפרויקט תחנת כוח]
* [http://www.worldbank.org/bujagali/ קבוצת הבנק העולמי ובוג'גלי]
* [http://www.internationalrivers.org/en/africa/bujagali-dam-uganda עמוד המידע של אתר International Rivers על בוג'גלי]
* [https://web.archive.org/web/20120204163450/http://www.fairfundfoundation.org/index.php?module=pagemaster&PAGE_user_op=view_page&PAGE_id=27%2F סיפורו של פרויקט הכוח ההידראולי של] [http://www.internationalrivers.org/en/africa/bujagali-dam-uganda בוג'גלי]
* [https://www.flickr.com/photos/amitashyam/2749705938/ התמונה החדשה ביותר של המפלים] באתר פליקר

== הערות שוליים ==

בוג'גלי
קטגוריה:אוגנדה: גאוגרפיה
ג'זירה (קהיר)

גַ'זִירַה (בערבית: الجزيرة) הוא אי שנמצא בנהר הנילוס ליד קהיר, שבמצרים. מגדל קהיר, בית האופרה של קהיר, מרכז התרבות אל סאוי והמוזיאון לקרמיקה איסלאמית נמצאים על האי.

בערבית, פירוש המילה "ג'זירה" הוא "אי".

== אקלים ==
הטמפרטורה הממוצעת היא 26 מעלות צלזיוס. החודש הכי חם הוא יולי (34 מעלות צלזיוס). החודש הכי קר הוא ינואר (15 מעלות צלזיוס). כמות המשקעים הממוצעת היא 34 מילימטרים בשנה. חודש פברואר הוא החודש שיש בו הכי הרבה גשם (8 מ"מ גשם), וחודש אפריל הוא החודש שיש בו הכי פחות גשם (1 מ"מ גשם).

== קישורים חיצוניים ==

== הערות שוליים ==

קטגוריה:קהיר: גאוגרפיה
קטגוריה:איי נהר
קטגוריה:קהיר: שכונות ורבעים
נונאטאק סיקל

נונאטאק סיקל (באנגלית: Sickle Nunatak; מילולית: נונאטאק מגל) הוא נונאטאק בארץ ויקטוריה שבאנטארקטיקה.

הנונאטאק מצוי בפתחו הצפוני של עמק ג'ופיטר, ממזרח לרכס מורוזומי.

== היסטוריה ==
=== מקור השם ===

שמו של הנונאטאק ניתן לו על ידי משלחת הסקר הגאולוגי האנטארקטי של ניו זילנד, אשר סקרה את האזור בין השנים 1967–1968.

הנונאטאק קיבל שם זה בשל צורתו צורת מגל.

== לקריאה נוספת ==

<div class="mw-content-ltr">• J. A. S. Dow & V. E. Neall (1974), [https://www.tandfonline.com/doi/pdf/10.1080/00288306.1973.10421588 Geology of the Lower Rennick Glacier, Northern Victoria Land, Antarctica], New Zealand Journal of Geology and Geophysics, 17:3, 659-714, https://doi.org/10.1080/00288306.1973.10421588 PP 683, 686</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:13798 נונאטאק סיקל] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20168 נונאטאק סיקל] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=131583 נונאטאק סיקל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=13245&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק סיקל] באתר הגאזט האנטארקטי המשווה SCAR של ממשלת אוסטרליה

== הערות שוליים ==

סיקל
סיקל
גשר קסר א-ניל

האי ג'זירה. בחלק העליון של התמונה נראה מגדל קהיר]]
גשר קסר א-ניל (בערבית: كوبري قصر النيل) הוא גשר הנטוי על גבי נהר הנילוס בקהיר, בירת מצרים. הוא מחבר בין הגדה המזרחית של הנהר לבין חלקו הדרומי של האי ג'זירה.

הגשר, באורך של 382 מטר וברוחב של 20 מטר, בנוי מפלדה ובו שבעה מקטעים.

==הגשר==
בניית הגשר החלה בשנת 1931, בתכנונו של ראלף אנתוני פרימן (Ralph Anthony Freeman). הוא נחנך ב-6 ביוני 1933 על ידי פואד הראשון, מלך מצרים. הגשר החליף את הגשר הראשון שהוקם על פני הנילוס בקהיר, גשר אל ג'זירה, אשר נחנך ב-1871, ופורק לקראת הקמת הגשר החדש. בשני מבואות הגשר הוצבו שני זוגות של פסלי אריות מארד לצידם של עמודי גרניט גבוהים. פסלי האריות נוצרו בשלהי המאה ה-19 על ידי הפסל הצרפתי אנרי אלפרד ז'קומאר (Henri Alfred Jacquemart).

הגשר נקרא במקור בשם גשר הח'דיו איסמעיל על שמו של איסמעיל פאשא, אביו של המלך פואד. לאחר מהפכת הקצינים החופשיים ב-1952, הוחלף שמו לשם הנוכחי.

כיום מחברת הדרך החולפת על הגשר בין בית האופרה של קהיר הממוקם בדרומו של האי ג'זירה לבין כיכר א-תחריר שבגדה המזרחית של הנילוס. בשל הנוף הנשקף ממנו הגשר הוא אתר פופולרי לטיולי ערב לאורך מדרכות הולכי הרגל שמשני צידיו. בימי המהפכה במצרים ב-2011 צעדו המוני מפגינים לאורך הגשר אל כיכר א-תחריר.

כ-800 מטר מצפון לגשר, נטוי על פני הנילוס גשר השישה באוקטובר, שנפתח ב-1996.

<gallery widths="200px" heights="200px" perrow="3">
תמונה:Cairo ponte el tahrir.jpg|מראה פסלי האריות במבוא המזרחי של הגשר
תמונה:Police on Kasr El Nile Bridge - Jan28 2011.jpg|מפגינים ושוטרים על הגשר בימי המהפכה במצרים ב-2011
תמונה:Cairo - Nile view from 10th floor of Semiramis InterContinental Hotel Cairo.JPG|מראה הגשר וסביבתו בלילה
</gallery>

==קישורים חיצוניים==

* [https://structurae.net/en/structures/kasr-el-nil-bridge מידע על הגשר], באתר Structurae
* [http://www.egy.com/zamalek/95-04-29.php מאמר על גשרי קהיר], באתר egy.com
* Jeffrey Fleishman, [https://www.latimes.com/archives/la-xpm-2007-aug-14-fg-bridge14-story.html Cairo’s bridge of dreams], באתר לוס אנג'לס טיימס, 14 באוגוסט 2007

קסר א-ניל
קטגוריה:קהיר: מבנים
קטגוריה:נילוס
מפרצון מנדלסון

מפרצון מנדלסון (באנגלית: Mendelssohn Inlet) הוא מפרצון מכוסה קרח, בדרום מערב האי אלכסנדר, שבאנטארקטיקה.

אורכו (אורך פתחו) של המפרצון 46 קילומטרים; ורוחבו (כניסתו לתוך היבשת) 17 קילומטרים.

המפרצון ממוקם בין חצי האי דרושר וחצי האי אירואיקה בצידו הצפוני של חצי האי בטהובן.

== היסטוריה ==
=== גילוי ומיפוי המפרצון ===

המפרצון התגלה מהאוויר ומופה לראשונה באופן גס על ידי משלחת החקר האנטארקטית רון בין השנים 1947–1948.

הקרחון מופה בשנית בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של המלחין הגרמני פליקס מנדלסון; וזאת בדומה לאתרים רבים נוספים באזור, שקיבלו שמות של מלחינים או של יצירות מוזיקליות.

== לקריאה נוספת ==

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA379&lpg=PA379&dq=%22Mendelssohn+Inlet%22&source=bl&ots=qbWEuwP9re&sig=ACfU3U18xj_QQKDQVTsftmMajGoVvik5VQ&hl=en&sa=X&ved=2ahUKEwixpInK0ejnAhXC_aQKHZg6DV4Q6AEwAnoECAcQAQ#v=onepage&q=%22Mendelssohn%20Inlet%22&f=false Sailing Directions (planning Guide) and (enroute) for Antarctica], P 379</div>

<div class="mw-content-ltr">• Ted A. Scambos, Christina Hulbe, Mark Fahnestock, Jennifer Bohlander, [https://www.cambridge.org/core/journals/journal-of-glaciology/article/link-between-climate-warming-and-breakup-of-ice-shelves-in-the-antarctic-peninsula/B03BC723109C9927600468CF351159D1/core-reader The link between climate warming and break-up of ice shelves in the Antarctic Peninsula], Journal of Glaciology, Volume 46, Issue 154, 2000, pp.&nbsp;516–530, DOI: https://doi.org/10.3189/172756500781833043</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9850 מפרצון מנדלסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=9426&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון מנדלסון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מנדלסון
קטגוריה:פליקס מנדלסון
קטגוריה:גרמניה באנטארקטיקה
יחסי מונגוליה–צרפת

יחסי צרפת-מונגוליה הם היחסים הדו-צדדיים של צרפת ומונגוליה.

== היסטוריה ==
מבחינה היסטורית, האימפריה המונגולית וממלכת צרפת היו חלק מהברית הפרנקו-מונגולית שנחתמה ב כנגד האימפריה המוסלמית.

היחסים המודרניים בין המדינות החלו בשנת 1965.<ref></ref>

== נציגויות דיפלומטיות ==
צרפת מחזיקה במונגוליה שגרירות באולן בטור, ומונגוליה מחזיקה בצרפת שגרירות בפריז.

== קישורים חיצוניים ==

== הערות שוליים ==
ביניטריות

ביניטריות היא תפיסה תאולוגית הקובעת שיש שתי ישויות אלוהיות, אל ראשי ואל משני.

==האמונה הביניטרית==
בעת העתיקה המאוחרת רווחה אמונה ביניטרית שהאמינה באל עליון ובמשנהו שהוא בורא עולם, שנקרא דמיורגוס. אמונות כאלו נמצאו בקרב יהודים, יהודים-נוצרים, נוצרים, פאגנים, שומרונים, גנוסטיקאים, מנדעים, ומאניכאים.

פילון האלכסנדרוני בהשפעת אפלטון, מציג עמדה ביניטרית שמטרתה לנתק את האל העליון מהעיסוק בחומר. מרקיון מציג עמדה ביניטרית אחרת, "ביניטריות אנטגוניסטית", שבה האל העליון מנותק מהבריאה. על פי המרקיוניזם, הולנטיניזם ועוד תורות גנוסטיות, מזוהה בורא העולם עם האל היהודי, האל שציווה את התורה ליהודים. הם מתארים אותו כאל רודף צדק, קשוח ונקמן, ניגוד של האל הראשי, האל של הנצרות, אל חנון ורחום, אל שמהותו אהבה.

מקורות גנוסטיים רבים מתארים את דמיורגוס כמי שעבר דמוניזציה והפך לכוח נחות, רע, ויהיר שאינו מכיר בקיומו של האל העליון הנסתר. לפי מקורות אלו, האל
הנסתר מוכר רק על ידי יחידי סגולה שזכו ל"גנוסיס", ידיעת הסוד, ושאר בני האדם, ובמיוחד היהודים, עובדים את האלוהות השלילית, בורא העולם.

==ההתנגדות לביניטריות==
שרגא בר און ויקיר פז טוענים שדרישת המשנה: "האומר ... מודים מודים, משתקין אותו" יוצאת נגד גישות ביניטריות. לטענתם, גם תפילת עלינו לשבח נכתב נגד אמונות ביניטריות.

בנצרות, אחד המתנגדים הראשיים לביניטריות היה אפיפניוס מסלמיס שכתב נגד ההבדלה בין אדון הכל לבורא העולם וטען שהם אל אחד.

==הערות שוליים==

קטגוריה:נצרות
חיים נסים רפאל מוצירי

רבי חיים נסים רפאל מוצירי (אלכסנדריה - כ"ט באלול ה'תקס"ב (1802) טבריה) היה רב ארץ ישראלי שכיהן ברבנות במספר ערים ביוון. מחבר שו"ת, דרשות וחידושים על הרמב"ם.

==תולדותיו==
נולד לרבי אליהו שהיה אב בית דין באלכסנדריה שבמצרים, ולמד תורה מפיו עד גיל עשרים, אז עלה לארץ ישראל והתגורר בטבריה ולמד בבית מדרשו של רבי יצחק אבולעפיה. לאחר שפקדה את ארץ ישראל רעידת אדמה נשלח לטורקיה כשד"ר. אשתו ושני בניו יצאו אליו מטבריה לאיזמיר. שימש כרב במשך שנים רבות מספר ערים ביוון (שריון, לאריסה וסלוניקי). באחרית ימיו חזר לארץ ישראל ונפטר בטבריה בשנת ה'תקס"ב (1802).

==ספרו==
בשנת ה'תקנ"ד הדפיס בסלוניקי את ספרו באר מים חיים. הספר מכיל שלושה חלקים:
* "גירסא דינקותא" - מכיל חידושים בתלמוד, בפוסקים, ובסמ"ג. ובכמה סימנים עוסק בדברי הרמב"ם. יש בו גם משא ומתן הלכתי שהתנהל בינו לבין רבי שלמה לניאדו, בדברי הרמב"ם בדין שתויי יין שבהלכות ביאת מקדש.
* שו"ת - בעניינים שונים בארבעת חלקי השולחן ערוך
* "מעשה נסים" - דרשות

הכרך השני של ספרו הודפס בסלוניקי בשנת ה'תקע"ד (1814).

הרב חיד"א כתב הערות על הספר שנכללו בספר "מראית העין". אחרונים רבים מזכירים את דבריו בספריהם. חידושיו על הרמב"ם נכללו בפרויקט השו"ת.

==קישורים חיצוניים==
* 
* 

==הערות שוליים==

קטגוריה:סלוניקי: רבנים
קטגוריה:מחברי ספרי שו"ת
קטגוריה:פרשני הרמב"ם
קטגוריה:רבנים יוונים
קטגוריה:טבריה: רבנים
קטגוריה:מחברי ספרי דרוש
קטגוריה:נפטרים ב-1802
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-18
גירסא דינקותא

גירסא דינקותא הוא ביטוי ארמי שמקורו בתלמוד הבבלי, שמשמעותו היא השינון שנלמד בגיל הינקות. לפי הקשרו, הלימוד שאדם לומד בהיותו קטן וצעיר נחקק בו חזק יותר מאשר לימודים שלמד בגיל מאוחר יותר. הביטוי נפוץ בספרות התורנית ונעשה בו שימוש גם בעברית בת ימינו.
==הביטוי ומקורו==
מובא בתלמוד שאביי שמע הסבר להלכה מסוימת בעניין הדלקת נרות חנוכה בשם רבי ירמיה ולא קיבל אותו, ולאחר מכן שמע את אותו ההסבר בשם רבי יוחנן וקיבל אותו. על כך התבטא אביי:

ושאל על כך התלמוד: 

ומיישב התלמוד:

רעיון דומה מצאנו במשנה במסכת אבות:

==פרשנות הביטוי==
רש"י מפרש שהגרסה שאדם לומד בקטנותו מתקיימת יותר ואינה נשכחת ממנו מזו שלמד בזקנותו.

רבנו מנחם המאירי מסיק מכך מסקנה לגבי לימוד התורה לילדים: "לעולם יהא אדם זהיר לחנך את בנו בלמוד בילדותו, שלמודה שבזמן הילדות היא העומדת לדורות, כמאמר החכם שאמר: למוד החכמה בימי הנעורים כפתוח על האבן, והוא שאמרו גירסא דינקותא מעלי".
==הערות שוליים==

קטגוריה:מילים וביטויים בארמית
קטגוריה:ניבים וביטויים חז"ליים
קטגוריה:ינקות
ג'רלד אברהמס

ג'רלד אברהמס (באנגלית: Gerald Abrahams; 15 באפריל 1907 – 15 במרץ 1980) היה עורך דין, סופר, מרצה למשפטים ושחמטאי יהודי-בריטי, מחברם של ספרי שחמט רבים ויוצר הגנת אברהמס.

אברהמס נולד בליברפול, בריטניה, ב-1920 עסק בחיבור בעיות שחמט והתחיל לשחק שחמט תחרותי בגיל 14.

בשנים 1933 - 1934 היה מרצה למשפטים באוניברסיטת המלכה בבלפסט.

== הישגים בתחום השחמט ==
ב-1933 אברהמס סיים במקום השלישי באליפות בריטניה.

ב-1936 סיים במקום השלישי באליפות נוטינגהאם הפתוחה.

אברהמס הצטיין גם במופעים סימולטניים של שחמט עיוור, כך למשל במופע סימולטני שיחק במאי 1934 נגד 4 שחקנים חזקים במיוחד, ניצח שניים וסיים בתיקו עם שני הנותרים.

== ספריו ==
* 1938 Law Affecting Police and Public (השפעת החוק על המשטרה ועל הציבור)
* 1939 Law Relating to Hire Purchase (החוק ביחס לרכישת שכיר)
* 1940 Ugly Angel (מלאך מכוער)
* 1941 Retribution (עונש)
* 1943 Day of Reckoning (יום הדין)
* 1943 World Turns Left (העולם פונה שמאלה)
* 1945 Conscience Makes Heroes (תודעה יוצרת גיבורים)
* 1948 Teach Yourself Chess (למד עצמך שחמט)
* 1951 The Chess Mind (המוח השחמטאי)
* 1951 Lunatics and Lawyers (מטורפים ועורכי דין)
* 1954 The Legal Mind (המוח המשפטי)
* 1955 Chess (שחמט)
* 1956 La Mediocrazia Contemporanea (הבינוניות בת זמנינו)
* 1957 Lo Stato Come Societa Commerciale: E La Irresponsibilitia Dei Ministri ()
* 1958 The Law for Writers and Journalists (החוק לסופרים ועיתונאים)
* 1958 According to Evidence: An Essay on Legal Proof (בהתאם לראיות: מסה על הוכחה משפטית)
* 1961 Technique in Chess (טכניקה בשחמט)
* 1961 The Jewish Mind (המוח היהודי)
* 1962 Brains in Bridge (ידע בברידג')
* 1963 Test Your Chess (בחן את השחמט שלך)
* 1964 Police Questioning: The Judges’ Rules (חקירה משטרתית: פסיקת השופטים)
* 1965 Pan Book of Chess (ספר הפאן לשחמט)
* 1965 Handbook of Chess for Beginners and Practiced Players (ספר השחמט למתחילים ושחקנים)
* 1966 Let’s Look at Israel (הבה נביט בישראל)
* 1968 Trade Unions and the Law (איגודי מסחר והחוק)
* 1971 Morality and the Law (מוסר וחוק)
* 1974 Not Only Chess: A Selection of Chessays (לא רק שחמט: מבחר מאמרים על שחמט)
* 1977 Brilliance in Chess (הברקות בשחמט)

== קישורים חיצוניים ==

* [https://www.oocities.org/siliconvalley/lab/7378/abraham.htm Gerald Abrahams] 
* [http://www.chessgames.com/perl/chessplayer?pid=23883 165 Games of Gerald Abrahams at ChessGames.com] 
* [https://web.archive.org/web/20080705102027/http://www.rct26.dial.pipex.com/timetraveller/tt0010_abrahams.htm Gerald Abrahams and the blindfold exhibition] 

קטגוריה:שחמטאים יהודים בריטים
קטגוריה:מחברי ספרי שחמט יהודים
קטגוריה:מחברי ספרי שחמט אנגלים
קטגוריה:סופרים יהודים בריטים
קטגוריה:בריטים שנולדו ב-1907
קטגוריה:בריטים שנפטרו ב-1980
פיאט 666

פיאט 666 (באיטלקית: Fiat 666) היא סדרת משאיות במגוון תצורות, מתוצרת Fiat Veicoli Industriali , חברת בת של קונצרן הרכב האיטלקי פיאט שיוצרה בין השנים 1940–1948 באיטליה.

==מאפיינים==
דגמי ה"פיאט 666", כמו דגמי "פיאט 626" בגודל בינוני המקביל, יוצרו בתקופת מלחמת העולם השנייה משנת 1940 כמשאית "מאוחדת"(ייצור אזרחי, ייצור צבאי): מאז 1937, על פי החוק האיטלקי, מחלקת המלחמה חייבה כי כל יצרני המשאיות האזרחיות היו בעלות תכונות סטנדרטיות ביחס למשקל, מספר הסרנים, המהירות ויכולת הטענה, על מנת לפשט את הלוגיסטיקה במקרה של דרישה מצד הכוחות המזוינים.

דגמי "פיאט 666" יכלו לשאת עד 20 חיילים בתוספת נהג + עוזר בקבינה.

דגמי "פיאט 626" ו-"פיאט 666", שהחליפו על פסי הרכבה, בהתאמה, את דגמי "פיאט 621" ו"פיאט 632", היו המשאיות הראשונות של היצרנית עם שליטה קדמית, ועם המנוע הכלול בתא הנוסעים. המרכב היה עשוי מחיבורי אורך על שני הצירים, עם היגוי גלגלים קדמיים והנעה אחורית / או הנעה כפולה. למשאית הורכב מנוע דיזל, 6 צילינדרים 9365 סמ"ק, שפיתח 105 כ"ס ב 2000 סל"ד.

הרכב יוצר בין השנים 1940 - 1945 בגרסאות דיזל אזרחיות וצבאיות (666N) עבור הכוחות המזוינים. בשנת 1943 אושרה גרסת מנוע הבנזין בגרסת ה- "BM" לשימוש צבאי, אולם שביתת הנשק מנעה ייצור.

הגרסה האזרחית, הזמינה בנוסף לדגם המשאית, דגם עם שלדת אוטובוס, זכתה להצלחה אדירה, שיוצרה גם לאחר מלחמת העולם השנייה כ- "Fiat 666N7", והגיעה לייצור כולל של 8000 יחידות.

==שימוש צבאי==
דגם ה"פיאט 666" נרכש ברובו על ידי הכוחות המזוינים האיטלקיים: גרסת ה- "N-RE" יוצרה עבור הצבא המלכותי האיטלקי וגרסת "N-RA" יוצרה עבור חיל האוויר המלכותי האיטלקי. יוצרו גרסאות שונות של הדגם: אוטובוס, משאית תובלה, מכלית, כבאית.

לאחר הסכם שביתת הנשק עם איטליה במלחמת העולם השנייה יוצרו עבור הגרמנים שכבשו את מתקני פיאט בצפון איטליה. בין היחידות שסופקו לכוחות הרפובליקה הסוציאלית האיטלקית, יש עדויות לכך שלפחות דגם "פיאט 666" משוריין, עם צריח חמוש בתותח מקלע "Breda-SAFAT" בקוטר 12.7 מ"מ הועבר למשמר הלאומי הרפובליקני בעיר פיאצ'נצה.

לאחר הסכם שביתת הנשק יוצרו שתי יחידות עבור הורמאכט.

בשנת 1942 יוצרה גרסת נגמ"ש, המכונה "פיאט "665NM" מוגנת ששימשה כנגד פרטיזנים יוגוסלביים תחילה ובהמשך בצפון איטליה.

==תצורות==
* משאיות מטען במספר תצורות
* מכליות
* כבאיות
===סוגי הנעות===
* הנעה אחורית 4x2
* הנעה כפולה 4x4

== גלריה ==
<gallery mode="packed" heights="190">
קובץ:Fiat 665.JPG| "פיאט 665"
קובץ:Fiat 666nm quadrupedi.JPG| "פיאט 666"
</gallery>

==ראו גם==
* פיאט
* פיאט 634
* פיאט 682

== קישורים חיצוניים ==

* 

==הערות שוליים==

קטגוריה:משאיות
קטגוריה:משאית מכלית
קטגוריה:כבאיות
666
קטגוריה:כלי רכב שהושקו ב-1940
קטגוריה:כלי רכב איטלקיים
קטגוריה:כלי רכב צבאיים
סכר סנאר

סכר סנאר (בערבית: خزان سنار) הוא סכר לצורכי השקיה על הנילוס הכחול, ליד סנאר במחוז אל-ג'זירה בסודאן, כ-200 קילומטר דרומית לח'רטום.
== מבנה ==
אורך הסכר הוא 3,025 מטר, וגובהו המקסימלי הוא 40 מטר. הסכר תוכנן על ידי המהנדס הסקוטי מורדוך מקדונלד.

הבנייה החלה בשנת 1914 אך הופסקה עם פרוץ מלחמת העולם הראשונה. הבנייה חודשה בשנת 1919 אך הופסקה בשנת 1921, לאחר שעלות הבנייה התייקרה מעבר לתקציב שתוכנן. העבודות חודשו בדצמבר 1922 לאחר שהושג מימון נוסף. הבנייה הסתיימה בשנת 1925 והסכר נחנך בינואר 1926.

הסכר נועד לאגור מים לגידול כותנה ואגר 800 מיליון ממ"ק מים ששימשו להשקיית כמיליון דונם של כותנה וזרעי שמן.

==קישורים חיצוניים==
* 

==הערות שוליים==

קטגוריה:הנילוס הכחול
קטגוריה:אפריקה: סכרים
קטגוריה:סודאן: מבנים
מסגד אל-פתאח אל-עלים

אל-פתאח אל-עלים (בערבית: مَسجِد الفَتّاح العَليم, "מסג'ד אלפתאח אלעלים") הוא מסגד באזור בירת מצרים החדשה.

המסגד נחנך על ידי עבד אל-פתאח א-סיסי, נשיא מצרים, ב-6 בינואר 2019 לצידו של קתדרלת המולד של ישו הנמצא בצמוד למסגד.<ref></ref> המסגד גדול ממדים ויכול להכיל כ-16,000 מתפללים.<ref></ref>

גובה המינרט של המסגד כ-95 מטרים.

==קישורים חיצוניים==

== הערות שוליים ==

קטגוריה:מצרים: מסגדים
קטגוריה:בירת מצרים החדשה
פאולה עובדיה

אנדרטה לזכר קורבנות השואה ברחבת יד לבנים בבאר שבע פסלת: פאולה עובדיה, ברקע [[בניין עיריית באר שבע]]

פאולה עובדיה (נולדה ב-6 באפריל 1945) היא פסלת וציירת ישראלית. פסלה המפורסם "השואה והגבורה", פסל ברונזה, נמצא ברחבה שלפני יד לבנים בבאר שבע.

== ביוגרפיה ==
עובדיה נולדה וגדלה בקהיר, שבמצרים. היא למדה בבית הספר Lycée Français du Caire . משפחתה גורשה ממצרים לאחר מלחמת סיני ובשנת 1957 עלתה לישראל עם משפחתה והתיישבה בקריית אתא, בה למדה בבית ספר דביר. למדה פיסול בבית רוטשילד בחיפה. היא שרתה בחיל האוויר ולמדה הנדסה כימית בבית הספר להנדסאים בחיפה. בשנת 1972 עברה להתגורר בבאר שבע בשל עבודתו של בעלה, והחלה לעבוד במחלקה לכימיה באוניברסיטת בן-גוריון בנגב. היא למדה פיסול כשנה בבצלאל בירושלים ועברה ללמוד בבית הספר לאמנות פלסטית בבת ים, בהדרכתו של יעקב אפשטיין במשך כ-6 שנים (1985–1989).

בשנים 1999–2005 כיהנה כיו"ר סניף באר שבע והנגב של אגודת הציירים והפסלים הארצית בישראל, בשנים 2005–2016 היא אוצרת תערוכות בבית בדפנה בעומר ובשנים 2009–2015 מנהלת את קבוצת האקוורל בעומר.

== חיים אישיים ==
ב-1967 נישאה פאולה לד"ר דוד עובדיה, כימאי ראשי ב"מכתשים" (1972–2018), המשפחה התגוררה בבאר שבע. לזוג שלוש בנות, שירלי (פסיכלוגית חינוכית), אורלי (מנהלת חינוכית) וטלי (דוקטור לפסיכולוגיה) ומשנת 2000 הם מתגוררים בעומר.

עובדיה מנחה קבוצות בפסיכודרמה בהתנדבות, היא מוסמכת ליוגה צחוק, ליצנות רפואית ותיאטרון פלייבק.

== פסלים במרחב הציבורי ==
* חיילי הכותל - נמצא ביד לבנים, באר-שבע, 1989
* חיבוק - פסל שיש, 1.30 מטר, נמצא בכניסה למפעל "מכתשים" ברמת חובב, ליד באר שבע, 1990
* השואה והגבורה, לזכר הנספים - פסל ברונזה, 1.80 מטר, נמצא ברחבת יד לבנים בבאר שבע, 1995
* אור הלב - פסל מבטון, 1.75 מטר, נמצא ב"גן רוגע", גן הפסלים במרכז הרפואי סורוקה, 2010.
* אור - פסל מבטון, 2.75 מטר, נמצא בכיכר האור לזכרו של פרופ' שרגא סגל, 2013

== תערוכות יחיד ==
* 1990 - יד לבנים באר שבע
* 1995 - הספרייה העירונית בבאר שבע
* 2005 - הספרייה העירונית בבאר שבע
* 2020 - הבית בדפנה בעומר

==גלריה==
<gallery caption="" widths="150px" heights="150px" perrow="4">
קובץ:Paula Ovadia 07.jpg|משה רבנו
קובץ:Paula Ovadia 05.jpg|יחד
קובץ:Light of the Heart Paula Ovadia 6.jpg|"אור הלב" נמצא ב"גן רוגע", גן הפסלים במרכז הרפואי סורוקה
קובץ:Square of Light 2.jpg|כיכר האור ע"ש פרופ' שרגא סגל
</gallery>

==קישורים חיצוניים==

* [https://museum.imj.org.il/artcenter/newsite/he/?artist=עובדיה,%20פאולה&list=ע פאולה עובדיה], באתר מוזיאון ישראל, ירושלים
* אור אליעז, חזון עובדיה, באתר ברנז'ה, ירחון מס' 65, נובמבר 2018

== הערות שוליים ==

קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:באר שבע: אישים
קטגוריה:עומר: אישים
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1945
קטגוריה:ישראלים שנולדו ב-1945
104.5FM רדיו צפון

[[סמלילה של 104.5FM רדיו צפון עד 2016]]
104.5FM רדיו צפון היא תחנת רדיו אזורית המשדרת מצפונה של ישראל. עד דצמבר 2016 הייתה ידועה בשם "צפון ללא הפסקה".

==על התחנה==
אולפני הרדיו ממוקמים במגדל תפן. בעבר, ישבה התחנה במלון אחוזת אסיינדה בעיר מעלות-תרשיחא.

עם הקמתה של הרשות השנייה לטלוויזיה ולרדיו, הייתה התחנה בעלות-חלקית של דני נישליס ונקראה "רדיו MIX". בשנת 2003, קנתה את התחנה קבוצת "רדיו ללא הפסקה", בבעלות איש העסקים אלי עזור.

תוכן השידורים בתחנה משלב בין תוכניות מלל בתחום האקטואליה, ספורט, ייעוץ וסאטירה, לבין רצועות מוזיקה עכשווית ולהיטים מכל הזמנים, ובנוסף משדר במהלך היום 7 שעות סינדיקציה מרדיו 103.

התחנה מפיקה ועורכת גם מבזקי חדשות העוסקים בנושאים מוניציפליים, הקשורים לרשויות המקומיות באזורי הקליטה של התחנה. אלו משודרים בכל חצי שעה עגולה, החל מהשעה 06:30 בבוקר ועד השעה 17:30 בערב בפיקוחו ועריכותו של מנהל החדשות של התחנה יואב מינץ.

התוכניות בתחנה מוגשות, בין היתר, על ידי יואב מינץ, ליאת רון, סלוצקי ודומינגז, גדי נס, דידי הררי, אסי לביא (הג'וקר), נתן זהבי, רון קופמן ויוני הללי.

בנובמבר 2018 רדיו צפון פיצל את תדריו והפך את התדר המשני שלו 101.5FM לתחנת רדיו נפרדת בשם "התחנה" המשדרת מוזיקה ים תיכונית ומשלבת מוזיקה נוסטלגית לצד להיטים עכשוויים בטעם של פעם.

ביולי 2024 פסק בית המשפט המחוזי בתל אביב שעל רדיו צפון, קול הים האדום והשדרנים סלוצקי ודומינגז לפצות את כרמלה מנשה ב-500 אלף ש"ח, בתוספת הוצאות משפט בסך 100 אלף ש"ח, על הוצאת לשון הרע כלפיה והטרדה מינית שלה בשידוריהם.

==אזורי הקליטה והשידור==
אזור זיכיונה כתחנה אזורית הוא ממטולה ועד חדרה. אזורי הקליטה שלה מדרום לצפון: החל מחיפה והקריות, דרך עכו ונהריה ועד מטולה וקריית שמונה; ממזרח למערב - החל מטבריה ונוף הגליל, צפת וראש פינה דרך כרמיאל וזכרון יעקב.

לשידורי התחנה ניתן להאזין גם בערוץ 87 ב-HOT, בערוץ 71 ב-Yes הטלוויזיה בלוויין ובאתר האינטרנט שלה.

==קישורים חיצוניים==
* 
* 
* 

==הערות שוליים==

קטגוריה:תחנות הרדיו האזורי (ישראל)
קטגוריה:מחוז הצפון
מבחן מקנמר

בסטטיסטיקה, מבחן מקנמר משמש לבדיקת עוצמת הקשר בין שני משתנים איכותיים דיכוטומיים (כלומר כל אחד מהם יכול לקבל שני ערכים אפשריים), כאשר ידוע כי הנתונים מזווגים. במובן מסוים, מבחן זה הוא מקרה פרטי של מבחן קוקראן-מנטל-הנזל. המבחן הוצג על ידי הסטטיסטיקאי והפסיכולוג האמריקני קווין מקנמר ב-1947.<ref name="McNemar1947"></ref>

== מוטיבציה ==
במקרים רבים מעוניינים לבדוק את עצמת הקשר בין שני משתנים הקשורים ביניהם על ידי אותו פרט במדגם. להלן מספר דוגמאות נפוצות הן:

כאשר עורכים לחולה שתי בדיקות שאמורות לשקף את מצבו הרפואי, אנו מצפים כי תהיה התאמה בין שתי הבדיקות: אם אחת מהן חיובית אנו מצפים כי גם הבדיקה השנייה תהיה חיובית.

באופן דומה, אנו יכולים להיות מעוניינם בקשר בין גובה מס שאזרח משלם (גבוה/נמוך) ורמת החיים שלו (גבוהה/נמוכה), בקשר בין שתי תשובות במבחן של אותו הסטודנט (כאשר כל תשובה יכולה להיות נכונה או לא נכונה), או בדיקת הקשר בין שתי קניות עוקבות שמבצע אותו צרכן (כאשר מדובר בשני מותגים).

ניתן להציג נתונים כאלה בלוח שכיחות דו-ממדי. לדוגמה, בטבלה הבאה מובאים נתונים על שתי בדיקות מקבילות שנערכו ל-314 חולים:
{| class="wikitable"
|
|בדיקה ב חיובית
|בדיקה ב שלילית
|סך הכל
|-
|בדיקה א חיובית
|101
|121
|222
|-
|בדיקה א שלילית
|59
|33
|92
|-
|סך הכל
|160
|154
|314
|}

אם יש התאמה בין שתי הבדיקות, נצפה כי שיעור החולים שעבורם בדיקה א חיובית דומה לשיעור החולים עבורם בדיקה ב חיובית. לכאורה ניתן לבצע כאן מבחן Z להשוואת פרופורציות, אבל מבחן זה אינו תקף כיוון שכאן לא מדובר בשתי אוכלוסיות בלתי תלויות.

==הגדרה==
יהיו <math>X</math> ו-<math>Y</math> שני משתנים מקריים איכותיים דיכוטומיים, כאשר ללא הגבלת הכלליות כל אחד מהם יכול לקבל את הערכים <math>1</math> או <math>2</math>, ויהי <math>(x_1, y_1), (x_2, y_2), \ldots, (x_n, y_n)</math> מדגם בגודל <math>N</math> מההתפלגות המשותפת של <math>X</math> ו-<math>Y</math>.

ניתן להציג את התפלגות המדגם בלוח שכיחות דו־ממדי:
{| class="wikitable"
|
|X=1
|X=2
|סך הכל
|-
|Y=1
|A
|C
|A+C
|-
|Y=2
|B
|D
|B+D
|-
|סך הכל
|A+B
|C+D
|N
|}
<br />

כאשר <math>A</math> הוא מספר התצפיות במדגם עבורן <math>X=1</math> ו-<math>Y=1</math>, וכולי.

השערת האפס, <math>H_0 : P(X=1)=P(Y=1)</math> שקולה להשערה כי <math>P(X=1, Y=2)=P(X=2, Y=1)</math>. לכן, מבחן מתקבל על הדעת לבדיקת השערת האפס ישווה בין <math>b</math> ל-<math>c</math>.

מבחן מקנמר מוגדר באופן הבא:<ref>

</ref>

<math>\Chi^2 = \frac {(b-c)^2} {b+c}</math>

תחת השערת האפס, למבחן מקנמר יש התפלגות אסימפטוטית <math>\chi^2</math> עם דרגת חופש אחת.

כאשר גודל המדגם קטן, מומלץ להשתמש בתיקון רציפות<ref name=Edwards1948></ref>:

<math>\Chi^2 = \frac {(|b-c|-1)^2} {b+c}</math>

==דוגמה==
עבור נתוני הבדיקות התוארו למעלה, ערכו של מבחן מקנמר (ללא תיקון רציפות) הוא: <math>\Chi^2 = \frac {(121-59)^2} {121+59} = 21.36</math>. חישוב ערך ה-p מעלה כי <math>p\mbox{-value}>0.001</math>. בהנחה שקבענו מראש כי רמת המובהקות של המבחן היא <math>\alpha=0.05</math> נדחה את השערת האפס ונסיק כי יש קשר בין התוצאות של שתי הבדיקות.

==ראו גם==
* פרדוקס סימפסון
* מבחן כי בריבוע

==הערות שוליים==

קטגוריה:מבחנים סטטיסטיים
קטגוריה:ניתוח נתונים איכותיים
אלסנדרה מוסוליני

אלסנדרה מוסוליני (באיטלקית: Alessandra Mussolini; נולדה ב-30 בדצמבר 1962) היא פוליטיקאית איטלקייה, נכדתו של בניטו מוסליני, כיהנה גם כחברת הפרלמנט האירופאי. לשעבר שחקנית, זמרת ודוגמנית.

==ביוגרפיה==
מוסוליני נולדה ברומא כנכדתו של שליט איטליה הפשיסטי בניטו מוסוליני, דודתה, אחות אמה, היא השחקנית סופיה לורן.

היא למדה בבית ספר אמריקאי ברומא, ב-1994 סיימה ללמוד בספיאנצה – אוניברסיטת רומא.

==משחק==
ב-1972 שיחקה את דמותה הצעירה של סופיה לורן בסרט הקומי "Bianco, rosso e...".

ב-1977 שיחקה תפקיד קטן בסרט יום מיוחד.

ב-1985 הופיעה בסרט האמריקאי "The Assisi Underground".

ב-1990 הופיעה בסרט הישראלי "הדרך לעין חרוד" של דורון ערן המבוסס על ספר של עמוס קינן.

בנוסף למשחק הייתה מוסוליני דוגמנית והופיעה במהדורה האיטלקית והגרמנית של פלייבוי.

==פוליטיקה==
ב-1992 נבחרה לחברה בפרלמנט של נאפולי כחברה במפלגה הנאו-פאשיסטית "MSI".

ב-1993 התמודדה על ראשות העיר נאפולי, אך הפסידה בבחירות.

ב-2003 הצהירה שכל העולם צריך לבקש סליחה ממדינת ישראל על מעשי הטבח שנעשו בשואה.

ב-2004 התמודדה על מקום בפרלמנט האירופאי וזכתה כאשר קיבלה 133,000 קולות.

== חיים אישיים ==
ב-1989 נישאה ולה שלושה ילדים. אחד מהם הוא הכדורגלן רומנו פלוריאני מוסוליני.

==קישורים חיצוניים==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בוגרות ספיינצה – אוניברסיטת רומא
קטגוריה:בוגרי ספיינצה – אוניברסיטת רומא
קטגוריה:פוליטיקאיות איטלקיות
קטגוריה:שחקניות קולנוע וטלוויזיה איטלקיות
אלסנדרה
קטגוריה:דוגמניות איטלקיות
קטגוריה:איטלקיות שנולדו ב-1962
קטגוריה:איטלקים שנולדו ב-1962
פיאט 634

פיאט 634 (באיטלקית: Fiat 634) היא סדרת משאיות, מתוצרת Fiat Veicoli Industriali , חברת בת של קונצרן הרכב האיטלקי פיאט שיוצרה בין השנים 1931–1939 באיטליה.

==מאפיינים==
דגמי ה"פיאט 634", הם הגרסה הצבאית לדגמי "פיאט 622" שיוצרו עבור הצבא המלכותי האיטלקי לשינוע חיילים ו / או אספקה. הדגמים שירתו בתקופת המלחמה האיטלקית-אתיופית השנייה ובמלחמת האזרחים בספרד. דגמי "פיאט 634" סופקו להצי המלכותי האיטלקי ולחיל האוויר המלכותי האיטלקי במלחמת העולם השנייה עסקו דגמי "פיאט 634" בהובלת חיילים וציוד, וכמובילי טנקים מסוג "CV33" ו-"M14/41" . שימשו גם בגרסאות ייעודיות, כמו משאיות-מכליות, וגרירת תותחים (בדרך כלל בקוטר קטן או בינוני) מסוג "102/35 su Fiat 634N" וסוג "76/40 Mod. 1916 R.M." שהיו באחריות הצי המלכותי האיטלקי. "פיאט 634" הייתה גם בשימוש אנשי מיליציית חולצות שחורות (אנשי החולצות השחורות היו ידועים רשמית כ"מיליצית המתנדבים לביטחון לאומי" (Milizia Volontaria per la Sicurezza Nazionale או בראשי תיבות MVSN).
* תצורות: משאיות תובלה, משאיות מכליות.
* מנועים קדמיים.
* מנועי דיזל.
* סוג הנעה: 4x2.
* מערכת חשמל - 24 וולט.
* בקבינה הורכב דרגש עבור הנהג (לנסיעות למרחקים ארוכים).

==דגמים==
* "Fiat 634N" (תותח רכוב 102/35 על פיאט 634N) - גרסה משאית צבאית. משקל כולל - 12 טון.
* "Fiat 634N1" - גרסה משאית צבאית. משקל כולל 12 טון.
* "Fiat 634N2" - גרסה משאית אזרחית. גרסה עם קרוואן נגרר - משקל כולל עד 24 טון.
* "Fiat 634G" - גרסה מנוע גז באמצעות גנרטור (Wood gas generator) המייצר גז ממסה מוצקה. גרסה עם קרוואן נגרר - משקל כולל עד 24 טון.

==ראו גם==
* פיאט
* פיאט C 611 
* פיאט 682
* פיאט 666
* ספא דובונקה 35

== קישורים חיצוניים ==

==הערות שוליים==

קטגוריה:משאיות
קטגוריה:משאית מכלית
634
קטגוריה:כלי רכב שהושקו ב-1931
קטגוריה:כלי רכב איטלקיים
קטגוריה:כלי רכב צבאיים
Silence (שיר של מרשמלו)

Silence (בעברית: דממה) הוא סינגל שהוקלט על ידי המפיק המוזיקלי והדי ג'יי האמריקאי מרשמלו, בהשתתפות הזמר האמריקאי חאליד. השיר נכתב והופק על ידי מרשמלו, עם השתתפות של חאליד בכתיבה. השיר יצא לאור ב-11 באוגוסט 2017, על ידי חברת התקליטים RCA רקורדס.

== רקע ==
ב-1 באוגוסט 2017, מרשמלו השתתף בהפתעה בהופעה של חאליד, ורמז על שיתוף פעולה שעתיד להתקרב.<ref></ref> ב-7 באוגוסט 2017, מרשמלו רמז לראשונה על הוצאת הסינגל, בתצלום שלו ושל חאליד שלצידו כתב את שם הסינגל ותאריך היציאה לאור.<ref></ref><ref></ref>

== ביקורת ==
דוד רישטי ממגזין בילבורד תיאר את השיר כ"בלדת ריקוד רועמת המכילה את המרכיבים שנדרשים כדי לקחת את שני האומנים לגבהים חדשים בקריירות הפורחות שלהם". הוא אמר כי חאליד מספק "שירה מקוננת ומלאת רגש", בעוד שההפקה של מרשמלו היא "מלאת חיים" ו"טוענת לפשטות ועדיין בעלת כוונה".<ref></ref> אריק ממגזין REM כינה את השיר "רב עוצמה" ותיאר את השירה של חאליד כ"רועמת ומרשימה". הוא כתב ש"אחרי ההצטברות האינטנסיבית והשלמות הלירית של חאליד, רצינו באותה מידה גם צניחה מרשימה", אבל "לא מצאנו אותה".<ref></ref> אלכס רוס ממגזין Vice כינה אותו "שיר טוב של מרשמלו", וכתב שמרשמלו "רימה בכך שהביא את חאליד עבור השירה". הוא חושב שזה "נשמע קצת כמו" שיתוף הפעולה של מייג'ור לייזר עם ג'סטין ביבר ומו ב-"Cold Water".<ref></ref> ברולינג סטון כתבו כי בשיר יש "סינתיסייזרים משתנים ומתפרצים".<ref></ref> במגזין Rap-Up כתבו שהשיר "משלב רית'ם אנד בלוז מלא רגש עם צלילים אלקטרוניים אטמוספיריים".<ref></ref> אתר ברודוויי וורלד תיארו את השירה של חאליד כ"רגשית מאוד", וסברו כי מרשמלו "אימץ קצב איטי יותר מאשר בשאר הפקותיו הקצביות הרגילות, כדי להעניק לשיר תחושה רכה כמשי, לפני שיפצח בירידה האקורדית שלו שניתן לזהות ברגע".<ref></ref>

== קרדיטים וצוות ==
הקרדיטים לקוחים מאתר טיידל.<ref name="Tidal"></ref>
* מרשמלו - הפקה
* כריס גאלנד - טכנאי מיקס
* מני מרוקין - טכנאי מיקס
* דניס קוסיאק - טכנאי
* ג'ף ג'קסון - עוזר טכנאי
* רובין פלורנט - עוזר טכנאי

==קישורים חיצוניים==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי מרשמלו
קטגוריה:שירים באנגלית
קטגוריה:שירים שנכתבו על ידי מרשמלו
קטגוריה:שירי דאנס אמריקאיים
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת RCA רקורדס
משהו ללבוש

משהו ללבוש (צרפתית: Prêt-à-Porter, "מוכן ללבישה") הוא סרט קולנוע מסוגת דרמה קומית-סאטירי שיצא בשנת 1994, אודות המתרחש מאחורי הקלעים של עולם האופנה. בסרט הופעות אורח של ידוענים רבים מתחומי האופנה ומעולם הבידור.

==עלילה==
במהלך שבוע האופנה בפריז כשהעיר מלאה בדוגמניות, מעצבי אופנה ועיתונאים, מתרחש רצח של ראש מועצת האופנה הצרפתי על ידי אדם רוסי מסתורי שנמלט, אך נראה כי רעייתו והקולגות שלו לעבודה אינם מצטערים על האירוע. באותו זמן כתב ספורט אמריקאי שהיה אמור לעזוב את העיר נשלח לסקר את המקרה ובכך מתחיל רומן בינו ובין עיתונאית אופנה אמריקאית בעיר כאשר הם שוהים באותו מלון. 

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטים על אופנה
קטגוריה:סרטים באנגלית
קטגוריה:סרטי להט"ב אמריקאיים
קטגוריה:סרטים עצמאיים
קטגוריה:סרטי 1994
קטגוריה:סרטי דרמה קומית
קטגוריה:סרטי סופיה לורן
אמה (סרט, 2020)

אמה. (באנגלית: .Emma, הנקודה במקור כחלק מהשם) הוא סרט דרמה קומית-תקופתית בריטי שביימה אוטום דה ויילד . התסריט שנכתב בידי אלינור קאטון, מבוסס על ספר באותו השם מאת ג'יין אוסטן.

בתפקידים הראשיים משחקים אניה טיילור-ג'וי, ג'וני פלין, ג'וש או'קונור, קאלום טרנר, מיה גות', מירנדה הארט וביל ניי. הבכורה התקיימה בבריטניה ב-14 בפברואר 2020, בארצות הברית יצא הסרט כעבור שבוע ב-21 בפברואר 2020, ובישראל – ב-12 במרץ 2020.

==תקציר העלילה==
אמה וודהאוס היא בחורה צעירה, נאה, פיקחית, דעתנית ועשירה השולטת מאחורי הקלעים בכל הנעשה בעיירה הקטנה המנומנמת בה היא גרה ואף עוסקת בשידוך הסובבים אותה, אך מבלי משים רק גורמת לבלגן ובעיות נוספות. לאחר שהיא מצהירה, לאכזבת הסובבים אותה, כי היא לעולם לא תינשא, אמה נקלעת לתסבוכת המאלצת אותה לפקוח את עיניה ולהבין שאהוב ליבה האמיתי היה מתחת לאפה לאורך כל הדרך.

==צוות השחקנים והדמויות==
* אניה טיילור-ג'וי – אמה וודהאוס
* ג'וני פלין – ג'ורג' נייטלי
* ביל ניי – מר וודהאוס
* מיה גות' – הארייט סמית
* ג'וש או'קונור – מר אלטון
* קאלום טרנר – פרנק צ'רצ'יל
* מירנדה הארט – גברת בייטס
* רופרט גרייבס – מר וסטון
* ג'מה וילן – גברת וסטון
* אמבר אנדרסון – ג'יין פיירפקס
* טניה ריינולדס – גברת אלטון
* קונור סווינדלס – רוברט מרטין
* אוליבר כריס – ג'ון נייטלי
* קלואי פירי – איזבלה נייטלי

==הפקה==
===פיתוח וליהוק===
באוקטובר 2018, לוהקה אניה טיילור-ג'וי לעיבוד קולנועי לרומן "אמה", כשבמקביל נודע שאוטום דה ויילד נבחרה לביים את הסרט. בדצמבר 2018, לוהק ג'וני פלין לצוות השחקנים של הסרט. במרץ 2019, ביל ניי, מיה גות', ג'וש או'קונור, קאלום טרנר, מירנדה הארט, רופרט גרייבס, ג'מה וילן, אמבר אנדרסון וטניה ריינולדס הצטרפו לצוות השחקנים.

התלבושות עבור הסרט נתפרו על ידי מעצבת הבגדים אלכסנדרה ביירן.
===צילומים===
צילומי הסרט החלו ב-18 במרץ 2019.
===שם הסרט===
הבמאית הסבירה כי לנקודה בסוף שם הסרט יש תפקיד: באנגלית, למילה Period יש כפל משמעויות: משמעות אחת היא 'נקודה' כסימן פיסוק, והמשמעות השנייה היא 'תקופה' מבחינה היסטורית, באופן שהנקודה מדגישה שהסרט הוא יצירה תקופתית.

==הפצה==
הסרט עלה לאקרנים בבריטניה ב-14 בפברואר 2020, בסמוך ליום האהבה, ועלה לאקרנים בארצות הברית ב-21 בפברואר 2020. בישראל, הסרט התעתד לעלות לאקרנים ב-12 במרץ 2020, טרם ההחלטה לסגור לסגור את בתי הקולנוע בעקבות התפרצות מגפת הקורונה בישראל.

==ביקורות==
באתר הביקורות "Rotten Tomatoes", הסרט קיבל את הציון 87%, בהתבסס על 99 ביקורות, עם ממוצע משוקלל של 7.01/10. הקונצנזוס כתב כי "עיבודים אחרים עשויים לעשות עבודה טובה יותר בתפיסה עקבית ברוחו של חומר המקור הקלאסי, אך מעריציה של ג'יין אוסטין עדיין יהנו מהסרט הזה." באתר הביקורות "Metacritic הסרט זכה לציון ממוצע משוקלל של 69 מתוך 100, בהתבסס על 31 ביקורות, דבר המציין "ביקורות חיוביות בדרך כלל".

==קישורים חיצוניים==

* 

==הערות שוליים==

קטגוריה:סרטי דרמה אמריקאיים
קטגוריה:סרטי דרמה בריטיים
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטים לפי ספרי ג'יין אוסטן
קטגוריה:סרטים תקופתיים
קטגוריה:סרטים אמריקאיים משנת 2020
קטגוריה:סרטים בריטיים משנת 2020
קטגוריה:סרטי 2020
תחנת הרכבת קייבסקי

תחנת הרכבת קייבסקי (ברוסית: Киевский вокзал) היא אחת מעשרת מסופי הרכבת של מוסקבה. זוהי תחנת הרכבת היחידה במוסקבה שיש לה חזית על נהר מוסקבה. התחנה ממוקמת בכיכר אירופה, בראשית רחוב בולשאיה דורוגומילובסקאיה ב ראיון דורוגומילובו במוסקבה.

כפי שהשם מרמז, ישנם שירותים קבועים לקייב. בעבר היו שירותים סדירים גם לבלגרד, זאגרב, ורנה, בוקרשט, סופיה, ניש, בודפשט, פראג, וינה וונציה. תחנות המטרו קייבסקאיה (קו ארבטסקו-פוקרובסקאיה), קייבסקאיה (קו פיליובסקאיה), וקייבסקאיה (קו קולצביה) נמצאות בקרבת מקום.

לתחנה יש שירות נוסעים ישיר של רכבות אארואקספרס לנמל התעופה הבין-לאומי ונוקובו.

==קישורים חיצוניים==

* 

קטגוריה:מוסקבה: תחנות רכבת
קטגוריה:מבנים שתכנן ולדימיר שוחוב
הפרופסור המטורף (סרט, 2008)

הפרופסור המטורף (באנגלית: The Nutty Professor) הוא סרט הנפשה קומי משנת 2008 וסרט המשך של הפרופסור המטורף משנת 1963 בכיכובו של ג'רי לואיס שחזר לגלם את פרופסור ג'וליוס קלפ בסרט ההמשך בעוד שדרייק בל גילם את נכדו, הרולד קלפ. לסרט אין שום קשר עם הפרופסור המטורף משנת 1996.

==עלילה==
הרולד קלפ, נכדו של הפרופסור ג'וליוס קלפ, הוא ממציא צעיר אשר נאבק על המצאותיו. לעיתים קרובות הוא מותקף בידי בחזיונות של הפחד שלו, אשר הופך למפלצת גדולה ושחורה. לאחר שהתמודד עם המון זועם על המצאותיו, נשלח הרולד אל אקדמיית מדי בידי אביו. כאשר הגיע לאקדמיה, פגש הרולד בחורה יפה בשם פולי מקגרגור והתאהב בה. בעוד שרצה להרשים אותה, הרולד לקח את השיקוי הסודי של סבו, שיקוי האהבה, אשר האמין כי הוא יצליח עם בנות. הוא שותה את השיקוי והופך לג'ק, בחור מגניב אשר גורם צרות. ג'ק החל להיות פופולרי עם התלמידים, אולם התנהגויותיו והאגו שלו היו מוגזמים. הודות לג'ק, הרולד נכשל במקצועותיו. כאשר הבין את הבעיה של הרולד, ג'וליוס השתנה לבאדי לאב כדי ללמד את הרולד להיות עצמו. מאוחר יותר, הפחד של הרולד הקים לתחייה את אחת מהמצאותיו של ג'וליוס, החליט הרולד להתמודד עם הפחד והציל את כל חבריו. לאחר מכן, ג'ק נפרד מהרולד ונעלם, והרולד הפך להיות להתמודד עם פחדיו וזכה בנשיקה מחברתו פולי.

==מדבבים==
*ג'רי לואיס - פרופסור ג'וליוס קלפ / באדי לאב
*דרייק בל - הרולד קלפ / ג'ק
*טבית'ה סנט ג'רמיין - רובין
*בריט אירווין - פולי מקגרגור
*לוגאן מקפרסון - זיק / מלצר / פחד / נד
*אנדרו פרנסיס - הדיקן וון וו
*דניאל לואיס - סוזי פרקינס

==ראו גם==
* המקרה המוזר של ד"ר ג'קיל ומר הייד
* הפרופסור המטורף (סרט, 1963)

==קישורים חיצוניים==

קטגוריה:נכות באמנות
קטגוריה:סרטי 2008
קטגוריה:סרטי אנימציה ממוחשבת
קטגוריה:סרטי המשך אמריקאיים
קטגוריה:סרטי הנפשה אמריקאיים
קטגוריה:סרטי הנפשה קנדיים
קטגוריה:סרטי קומדיה מונפשים
קטגוריה:סרטים אמריקאיים
קטגוריה:סרטים קנדיים
קטגוריה:הפרופסור המטורף
יונאן (נפה)

יונאן (בסינית: 郁南县; בפין-יין: Yùnán Xiàn) היא נפה במערב מחוז גואנגדונג, שברפובליקה העממית של סין, הגובלת עם מחוז גואנגשי במערבה. יונאן כפופה מנהלית לנציבות העירונית יונפו.

== ערים ==
דוצ'נג (都城镇), דונגבא (东坝镇), סונג-גוי (宋桂镇), ליאנטן (连滩镇), הקואו (河口镇), דוואן (大湾镇), ג'יאנצ'נג (建城镇), ציאנגואן (千官镇), טונגמן (通门镇), גוויויי (桂圩镇), פינגטאי (平台镇), באוג'ו (宝珠镇), לידונג (历洞镇), דאפנג (大方镇), נאנג'יאנגקואו (南江口镇).

==קישורים חיצוניים==

*

קטגוריה:גואנגדונג
קטגוריה:הרפובליקה העממית של סין: נפות
גרג אוסטרטאג

גרגורי דונובן "גרג" אוסטרטאג (באנגלית: Gregory Donovan "Greg" Ostertag; נולד ב-6 במרץ 1973) הוא כדורסלן עבר אמריקאי, אשר שיחק בליגת ה-NBA בין השנים 1995–2006. ב-10 מתוך 11 עונותיו ב-NBA שיחק עבור יוטה ג'אז, וממוצעים הכוללים לאורך הקריירה הם 4.6 נקודות, 5.5 ריבאונדים ו-1.7 חסימות למשחק.

==קריירת מכללות==
אוסטרטאג נולד בדאלאס שבטקסס. בין השנים 1991–1995 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל רוי ויליאמס. בעונת 1992/1993 העפיל עם הקבוצה לפיינל פור טורניר אליפות המכללות, אך היא הפסידה במשחק חצי הגמר מול האלופה שבדרך, אוניברסיטת קרוליינה הצפונית. בשתי עונותיו האחרונות בליגת המכללות הפך לשחקן חמישייה קבוע בקנזס, והעמיד ממוצעים של 10.0 נקודות, 8.2 ריבאונדים ו-2.8 חסימות למשחק. לאורך קריירת המכללות השיג 258 חסימות בסך הכול, אשר בעת סיום לימודיו הציבו אותו במקום הראשון בתולדות מחוז ה-"Big Eight".

==קריירת משחק==
בדראפט ה-NBA{{כ}} 1995 נבחר אוסטרטאג בבחירה ה-28, על ידי יוטה ג'אז. בעונתו השנייה ביוטה זכה למקום קבוע בחמישייה הפותחת של הקבוצה, לצדם של ג'ון סטוקטון, ג'ף הורנסק, בראיון ראסל וקארל מלון, ורשם ממוצעים של 7.3 נקודות, 7.3 ריבאונדים ו-2.0 חסימות למשחק. באותה עונה סייע לג'אז להעפיל לגמר ה-NBA, לראשונה בתולדות המועדון, לאחר שגברו על לוס אנג'לס קליפרס, לוס אנג'לס לייקרס ויוסטון רוקטס בשלושת הסיבובים הראשונים של הפלייאוף. בסדרת הגמר הפסידה יוטה מול שיקגו בולס, בתוצאה 2–4. בעונה העוקבת, , שחזרה הקבוצה את הישג ההעפלה לשלב הגמר, בו הפסידה בשנית מול הבולס, בתוצאה זהה.

בקיץ 1998 חתם אוסטרטאג על הארכת חוזה ביוטה ל-6 עונות נוספות, עבור כ-39 מיליון דולר. לאורך תקופת חוזהו הציג יכולת מאכזבת, בין היתר בשל כושרו הגופני הירוד, והעמיד ממוצעים כוללים של 5.0 נקודות, 6.0 ריבאונדים ו-1.9 חסימות למשחק כשחקן ספסל. בחמש מתוך 6 העונות העפילו הג'אז לפלייאוף, אולם באף אחת מהן לא צלחה את שלב חצי גמר המערב.

ביולי 2004, לאחר 9 עונות ביוטה, חתם אוסטרטאג על חוזה בסקרמנטו קינגס. בעונתו היחידה בקבוצה שימש כשחקן ספסל זניח, וקלע 1.6 נקודות משחק בלבד. באוגוסט 2005 הועבר יחד עם בובי ג'קסון בטרייד לממפיס גריזליס, ומיד לאחר מכן נשלח בחזרה ליוטה ג'אז במסגרת טרייד בין חמש קבוצות. בעונתו האחרונה ב-NBA, , קלע 2.4 נקודות למשחק עבור הג'אז.

בדצמבר 2011 חזר לשחק כדורסל לאחר היעדרות של 5 שנים, וחתם על חוזה בקבוצת טקסס לג'נדס מליגת הפיתוח של ה-NBA. בעשרת משחקיו בליגת הפיתוח רשם ממוצעים של 4.3 נקודות ו-5.0 ריבאונדים למשחק, בטרם פרש ממשחק באופן סופי.

==חייו האישיים==
ביוני 2002, בעודו שחקן יוטה ג'אז, אוסטרטאג תרם כליה לאחותו הצעירה אשר חלתה בסוכרת מסוג 1. לאחר ההתאוששות מהניתוח חזר אוסטרטאג לשחק כרגיל, והחמיץ משחק אחד בלבד בעונת העוקבת.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני אוניברסיטת קנזס
קטגוריה:בחירות דראפט של יוטה ג'אז
קטגוריה:כדורסלני יוטה ג'אז
קטגוריה:כדורסלני סקרמנטו קינגס
קטגוריה:כדורסלני טקסס לג'נדס
קטגוריה:אמריקאים שנולדו ב-1973
פסטיבל הצחוק של גארפילד

פסטיבל הצחוק של גארפילד (באנגלית: Garfield's Fun Fest) הוא סרט הנפשה ממוחשבת משנת 2008, בכיכובה של הדמות גארפילד מקומיקס בעל אותו שם. הסרט הופק על ידי ג'ים דייוויס. הוא נכתב על ידי יוצרו של גארפילד, ג'ים דייוויס. זהו סרט המשך לגארפילד הופך לאמיתי וסרט האנימציה המלא השני של גארפילד.

==תקציר העלילה==
גארפילד וחבריו נרשמים לתחרות כישרונות, פסטיבל הצחוק, אולם הקהל לא התלהב מכשרונותיו כאשר חתול אחר בשם ראמון (עם שרירים ומבטא) הגיע להתחרות בו. גארפילד ואודי יצאו להרפתקה ביער ועלו על הר גבוה על מנת למצוא את "מי הצחוק" האגדיים, אשר אמורים להפוך אותם למצחיקים יותר. הם לקחו כמה מהמים ועפו בחזרה לאולפן באמצעות גלשן אוויר, ומצאו את ראמון רוקד עם חברתו ארלין. כאשר גארפילד עמד להיכנע, פרדי הצפרדע אמר לו לחפש את הכשרון המצחיק שנמצא בו, אז גארפילד הביס את ראמון וניצח בפסטיבל הצחוק. ראמון נחשף בתור רובוט אשר נשלט בידי נרמל, אשר חיפש דרך לזכות בפרס של התחרות.

==מדבבים==
*פרנק ולקר - גארפילד / ג'ף / לאונרד / גמד שליח
*טים קונווי - פרדי הצפרדע / אמא דובה / רוג'ר / שומר / קריין
*גרג ברגר - אודי / שאקי
*ג'ניפר דארלינג - בוניטה סטגמן / בטי / בוני הדובה
*גרג איגלס - אלי
*ג'ייסון מארסדן - נרמל / ראמון
*ניל רוס - וולטר "וולי" סטגמן / צ'ארלס
*סטיבן סטנטון - רנדי הארנב / סטאניסלאבסקי
*פרד טאטאסקור - בילי הדוב / ג'וניור הדוב
*אודרי ואסילוסקי - ארלין / אמא דוב / זלדה
*וולי וינגרט - ג'ון ארבוקל

==קישורים חיצוניים==
* 

קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי המשך אמריקאיים
קטגוריה:סרטי 2008
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטים על חתולים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של פוקס המאה ה-20
קטגוריה:סרטי גארפילד
סכר משענות

סֶכֶר מַשְׁעֵנוֹת הוא סכר מוצק המונע מעבר מים בצד העליון של הזרימה, הנשען על סדרה של משענות או תומכות בצד התחתון של הזרימה. קיר הסכר עשוי להיות ישר או מעוקם. רוב סכרי המשענות עשויות מבטון מזוין. סכר משענות הוא זול יותר מסכר כבידה, אך מסוכן יותר, בהיותו תלוי בעמידותם של המשענות עליו הוא נשען.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
משענות